4. ΒΑΣΙΛΙΚΟΝ ΔΙΑΤΑΓΜΑ της 8/14 Ιουλ. 1918 Περί απαγορεύσεως εις τα μέλη του Χρηματιστηρίου Αθηνών να ενεργώσι δι’ ίδιον λογαριασμόν αμέσως ή εμμέσως χρηματιστηριακάς συναλλαγάς κλπ. Εκδίδεται κατά το άρθρ. 5 Β.Δ. 20/21 Σεπτ. 1916 και άρθρ. 1 ν. 780. Άρθρον 1 Απαγορεύεται εις τα μέλη του Χρηματιστηρίου Αθηνών:α)να ενεργώσι δι’ ίδιον λογαριασμόν αμέσως ή εμμέσως χρηματιστηριακάς συναλλαγάς, β)να μεσολαβώσιν επί χρεωγράφων μη εισηγμένων εις το Χρηματιστήριον, γ)να είναι διευθυνταί, μέλη του διοικητικού συμβουλίου ή υπάλληλοι ανωνύμου εταιρείας ασκούσης τραπεζιτικάς εργασίας, ή εκδιδούσης τίτλους εκ των εν τω δελτίω του Χρηματιστηρίου αναγραφομένων, δ)να ασκώσιν αντιπροσωπείαν ανωνύμου εταιρείας, ης τα χρεώγραφα είναι εις το Χρηματιστήριον, ή άλλην δι’ ίδιον λογαριασμόν εμπορίαν, και ε)να συνάπτωσιν εταιρείαν προς έτερα μέλη του Χρηματιστηρίου. Βλ. ήδη άρθρ.12 παράγρ.3 επ. ν.3632 (12. Πα.2). Άρθρον 2 Το άρθρ. 3 του κανονισμού του χρηματιστηρίου Αθηνών καταργείται, χορηγουμένης εις τους δυνάμει αυτού λογιζομένους μέλη του χρηματιστηρίου τούτου δεκαημέρου προθεσμίας από της δημοσιεύσεως του παρόντος Δ/τος όπως δηλώσωσιν εγγράφως τω παρά τω χρηματιστηρίω επόπτη την επιλογήν αυτών μεταξύ της ιδιότητος του μέλους του χρηματιστηρίου και της εις ην κατέχουσι παρ’ ανωνύμοις εταιρείαις θέσεως. Η μη εμπρόθεσμος υποβολή της ως άνω δηλώσεως θεωρείται ως παραίτησις από μέλους του χρηματιστηρίου. Άρθρον 3 Αι υφιστάμεναι μεταξύ των μελών του χρηματιστηρίου εταιρείαι δέον να διαλυθώσιν εντός δέκα ημερών, από της δημοσιεύσεως του παρόντος, κοινοποιουμένης εντός της αυτής προθεσμίας της περί διαλύσεως αυτών πράξεως εις τον επόπτην. 12.Π.β.4 Κανονισμός Χρηματιστηρίου Αξιών Αθηνών Άρθρον 4 Πάσα παράβασις των διατάξεων του παρόντος συνεπάγεται αποβολήν εκ του χρηματιστηρίου, απαγγελλομένην δια πράξεως του επί της Εθνικής Οικονομίας υπουργού. Άρθρον 5 Η ισχύς του παρόντος άρχεται από της δημοσιεύσεως αυτού. 